Diskussion:Pornoficering

message: Jeg føler mig lidt usikker på neutraliteten af denne artikel, bl.a. pga. formuleringer som "I forbindelse med en generel dæmonisering af sekualiteten" og en relativt klar tilkendegivelse i artiklen af en en uenighed med visse grupper. Jeg vil dog lade det være op til andre at vurdere, om det er et problem. --Heelgrasper 23. sep 2006 kl. 18:33 (CEST)
replies: text: Den er ihvertfald ikke så neutral som man kunne ønske sig. Derudover kunne den godt trænge til at få "udvidet horisonten", da vi næppe kan skyde hele skylden på feministerne. --|EPO| 23. sep 2006 kl. 18:42 (CEST)
replies: text: :Jeg foreslår, at vi erstatter "generel dæmonisering af sekualiteten" med følgende passus: "en generel afstandtagen fra udnyttelse af seksualiteten som vare"--Sten Porse 23. sep 2006 kl. 19:35 (CEST)
replies: text: ::Lyder ihvertfald langt bedre. --|EPO| 23. sep 2006 kl. 19:39 (CEST)
Den oprindelge formuleringen svarer nu godt til mediebilledet i den givne periode, som er veldokumenteret, jf. eksempelvis dette citat fra Erik Borks bog Danmark under dynen: "Ud af 100 artikler om sex i december 2002 og januar 2003 i dagbladet B.T. var 60 procent negative og omhandlede farlig pornografi, seksuelle overgreb, voldtægt, pædofili, sexchikane, problematiske seksuelle behov, ulykkelige sidespring og syge seksuelle fantasier. Ofte var det manden, der spillede den negative rolle i forhold til kvinden som seksualiteten offer. Her var der ikke tale om seksualiteten som en glæde, men tværtimod som en trussel mod samfundet. En trussel mod kærligheden imellem mennesker og mod et sikkert og trygt samfund." Alt dette kan ikke blot opsummeres som "en generel afstandtagen fra udnyttelse af seksualiteten som vare"!
Hvordan kommer du fra, at B.T. måske dæmoniserer seksualitet (det kan du nu ikke konkludere på bagrund af ovenstående, du kan kun se, at en voldtægt er en nyhed mens hr. og fru Hansens pragtfulde samleje i onsdags ikke er) til at feminister dæmoniserer seksualitet? Eller for den sags skyld, at B.T. er repræsentativ for det danske mediebillede?
Eftersom vi på Wikipedia ikke skal bedrive forskning bliver du nødt til at finde et mere direkte kildebelæg for påstanden. Og artiklen skal i øvrigt ikke tage stilling til, om der er sket en pornoficering af det danske samfund elller ej, som den gør nu. --Heelgrasper 24. sep 2006 kl. 16:59 (CEST)

text: Der står ikke er ord om, at "feminister dæmoniserer seksualitet". Der står, at kritikken af den såkaldte "pornoficering af det offentlige rum" opstår i forbindelse med "en generel dæmonisering af sekualiteten". Jeg præciserer formuleringen, så meningen forhåbentlig er tydeligere.

message: Jeg vil mene, at man væsentligt før 1999 kunne se hardcore-porno på Kanal København. Jeg skal ikke kunne sige, præcis hvornår de startede, men mit gæt er senest i 1996. Den første lokal-tv-station til at vise porno var SVJH fra Midtsjælland.--C960657 24. sep 2006 kl. 20:22 (CEST)
replies: text: Jeg har rettet 1999 til midten af 1990'erne. Jeg er sikker på, at Kanal København viste pornofilm, mens jeg gik i gymnasiet, og jeg blev student i 1996. --C960657 4. mar 2007 kl. 17:59 (CET)
thread_title:  Porno på lokal-tv